ྐྱེད་སྨོན་ལམ་རི་མོ་བསུབ་ཏུ་མེད་པས་རེ་ཞིག་གི་ཚེ་རིག་འཛིན་དྷརྨ་སོ་མིའི་གཏེར་ལུང་
ལས། དབུས་གཡོར་གཞུང་དུ་བྱང་སེམས་པདྨའི་མིང་༔ བཀའ་རྙིང་བསྟན་སྐྱོང་ཐབས་
མཁས་འགྲོ་བ་འདུལ༔ ཞེས་པ་དང་ཆོས་མཚུངས་པ་ལས་ཁྱད་པར་མི་འདྲ་དང་རུས་འདྲའི་
ནེམ་ནུར་སྤངས་པ་དགོངས་འདུས་ཀྱི་ལུང་བསྟན་བཀའ་རྒྱ་མ་ལས། ལུས་ལ་ལྟེ་སྨེ་སྙིང་
གར་ཤ་མཚན་ཏེ༔ ངག་ནི་སྙན་མགུར་སྔགས་ཚིག་རྩོལ་བ་ཅན༔ པདྨ་ལས་བྱུང་པདྨའི་མིང་
ལྡན་གཉིས༔ ཡིད་ནི་རྩེ་གཅིག་གདུང་ཤུགས་ང་ཉིད་དྲན༔ ཞེས་འགྱུར་མེད་ངེས་པའི་བརྡ་
རྟགས་གསུམ་གྱིས་རྣམ་པར་བཀྲ་ཞིང་རྗེ་འབངས་གྲོགས་གསུམ་གྱི་སྨོན་ལམ་གྱི་ཐུགས་
རྗེས་ཉེ་བར་བསྐྱངས་པའི་མངའ་རིས་པཎ་ཆེན་སྤྲུལ་པའི་སྒྱུ་འཕྲུལ་ལ་ཆགས་པ་པདྨ་
དབང་ཆེན་ཡེ་ཤེས་རོལ་པའི་རྡོ་རྗེའི་འོད་གསལ་དག་པའི་མེ་ལོང་གཙང་མའི་ངོས་དྭངས་
པར། སྔོན་བྱོན་རྒྱལ་སྲས་ལྷ་རྗེ་ལ་བཀའ་འདུས་ཆོས་ཀྱི་རྒྱ་མཚོའི་དཀྱིལ་འཁོར་ཞལ་ཕྱེ་
བའི་གནས་གཡོ་རུ་ཁྲ་འབྲུག་གི་གཙུག་ལག་ཁང་གི་སྣང་ཆར་བཀོད་པའི་གཞལ་མེད་ཁང་
བློ་ལས་འདས་པ་ཞིག་ཏུ། ཨོ་རྒྱན་ཆེན་པོ་པདྨ་གུ་རུའི་རྣམ་པས་རྩ་གསུམ་མཐོང་བ་རང་
གྲོལ་གྱི་གདམས་སྐོར་བརྡ་ཆོས་ཀྱི་སྩལ་བའི་མཐར་གཏེར་ལུང་ལས། རྒྱལ་བའི་དགོངས་
པ་ཉིད་ཀྱི་ཚུལ༔ དགོངས་པ་བབས་པ་དབང་གི་མཆོག༔ ཅེས་པ་ལྟར། གང་གི་ཚེ་ང་དང་
ང་ཡིར་འཛིན་པའི་ཀུན་རྟོག་ཨོ་རྒྱན་ཆེན་པོའི་ཐུགས་ཀར་ཐིམ་པ་ལས། དུས་གསུམ་གྱི་
རྟོག་པ་མཐའ་དག་དབྱིངས་སུ་དག་སྟེ་ཡེ་ཤེས་བརྗོད་བྲལ་བདེ་བ་ཆེན་པོའི་རོས་གང་ནས་
177

གངས་ཅན་རིག་བཅུད་ལས། འཕྲེང་པོ་བགཏེར་སྟོན་ཤེས་རབ་འོད་ཟེར་གྱི་གསུང་འབུམ།
ཞག་གཅིག་འདས་པའི་ཉམས་སྣང་ལས་སད་དོ། །
དེར་རིག་པ་རྩལ་གྱིས་དབང་ཐོབ་པས་གདམས་ངག་ཡོངས་སུ་རྫོགས་པའི་ཚིག་
དོན་ལ་རང་དབང་སྒྱུར་བའི་ནུས་པ་མངོན་དུ་གྱུར་ཅིང་། གཟུང་འཛིན་རོ་རྐྱང་གི་རྒྱུ་བ་དབུ་
མ་ཡེ་ཤེས་ཀྱི་ཁང་བཟང་དུ་ཆུད་དེ་སྙན་བརྒྱུད་ཡི་གེ་མེད་པའི་ལམ་རྟགས་དབང་པོའི་སྤྱོད་
ཡུལ་དུ་མངོན་པའི་བྱིན་རླབས་བུམ་པ་གང་བྱོར་ཐོབ་པ་ལས་སྨིན་གྲོལ་གྱི་གདམས་པ་མྱོང་
ཆོས་སུ་གཏན་ལ་ཕབ་པའི་ལུགས་སུ་ལམ་རྒྱས་པ་རིག་འཛིན་བཀའ་བརྒྱད་ཀྱི་སྒོ་ནས་
སྨིན་བྱེད་ཀྱི་དབང་བསྐུར་ཟབ་མོ་སྐུར་བར་བྱེད་པ་ལ་བདག་རྡོ་རྗེ་སློབ་དཔོན་གྱིས་བགྱི་བ་
གོང་དུ་དགོས་པ་ཐམས་ཅད་ཚང་བ་ཡིན་ལ། སློབ་མས་བྱ་བའི་རིམ་པ་བླ་མ་དང་དཀྱིལ་
འཁོར་གྱི་གཙོ་བོ་ཐ་མི་དད་པའི་སྤྱན་སྔར་ཡོན་གྱི་མཎྜལ་ཐུགས་གཏད་པར་ཞུ། གསོལ་བ་
གདབ་པ་འདིའི་རྗེས་ཟློས་མཛོད། རྡོ་རྗེ་སློབ་དཔོན་དགོངས་སུ་གསོལ༔ སྔོན་ཆད་ལམ་
ལོག་འཁོར་བར་འཁྱམས༔ སྲིད་པའི་མཚོ་ལས་བསྒྲལ་བྱའི་ཕྱིར༔ བླ་མ་རྩ་གསུམ་དཀྱིལ་
འཁོར་དུ༔ བདག་ཉིད་འཇུག་པས་སྩལ་བར་བགྱི༔ ལན་དུ་བླ་མས་དམ་བསྒྲག་ཅིང་གནང་
བ་བྱིན་པ་ནི༔ ཧོ༔ བུ་ཁྱོད་ང་ལ་ལེགས་པར་ཉོན༔ གསང་བ་སྔགས་ཀྱི་དཀྱིལ་འཁོར་
འདིར༔ འཇུག་པར་དཀའ་ལ་ཉེས་དམིགས་ཆེ༔ དམ་ཚིག་ཉམས་ན་བརླག་པར་འགྱུར༔
དམ་ཚིག་སྲུང་ན་དབང་སྐུར་སྦྱིན༔ ལན་དུ་སློབ་བུའི་ཁས་བླང་བ་ནི། རྗེས་ཟློས་བྱར་
གཞུག་ཅིང་། ཧོཿ གསང་སྔགས་མཆོག་གི་དཀྱིལ་འཁོར་འདི༔ སྔོན་ནས་དད་པའི་སྐལ་
ལྡན་བདག༔ ལུས་དང་སྲོག་ལ་མི་ལྟོས་པར༔ དམ་ཚིག་མཆོག་བསྲུང་དབང་བསྐུར་སྩོལ༔
འོ་དེ་ལྟར་ཡིན་ན་འཇུག་པ་ལ་གསོལ་བ་གདབ་པ་འདིའི་རྗེས་ཟློས་མཛོད༔ སྟོན་པ་ཁྱེད་ནི་
དགའ་ཆེན་ཏེ༔ བྱང་ཆུབ་ཆེན་པོའི་ཚུལ་བསྟན་པ༔ མགོན་པོ་ཆེན་པོ་བདག་འཚལ་ལོ༔
དམ་ཚིག་དེ་ཉིད་བདག་ལ་སྩོལ༔ བྱང་ཆུབ་སེམས་ཀྱང་བདག་ལ་སྩོལ༔ སངས་རྒྱས་ཆོས་
དང་དགེ་འདུན་ཏེ༔ སྐྱབས་གསུམ་དག་ཀྱང་བདག་ལ་སྩོལ༔ ཐར་པ་ཆེན་པོའི་གྲོང་མཆོག་
178

པོད་བཞི་པ་བསྟོད་པ་དང་ཆབ་ཤོག་ཟིན་བྲིས་དབང་སོགས་ཀྱི་སྐོར།
ཏུ༔ མགོན་པོས་བདག་ནི་གཞུག་ཏུ་གསོལ༔ སློབ་དཔོན་གྱིས། འོ་རྡོ་རྗེ་ཐེག་པའི་དཀྱིལ་
འཁོར་དུ་འཇུག་ཅིང་དབང་བཞི་རྫོགས་པར་ནོད་པ་ལ་དེའི་གཞི་རྟེན་དུ་ཐུན་མོང་དང་ཁྱད་
པར་གྱི་སྡོམ་པ་བཟུང་བ་སྔོན་དུ་གལ་ཆེ་ཞིང་དེ་ཡང་ལམ་གྱི་རྨང་རྡོ་སྐབས་སུ་འགྲོ་བ་ནི་
ཉན་རང་ཐུན་མོང་ཡིན་ལ། ཐེག་ཆེན་གྱི་རྩ་བ་བྱང་ཆུབ་ཀྱི་སེམས་བསྐྱེད་པ་ནི་ཕ་རོལ་ཏུ་
ཕྱིན་པ་དང་རྡོ་རྗེ་ཐེག་པའི་ཁྱད་ཆོས་ཡིན་པས་དེ་གཉིས་ཀའི་སྡོམ་པ་ཐུན་མོང་གཟུང་ཕྱིར།
མདུན་གྱི་ནམ་མཁར་དུས་གསུམ་ཀྱི་བདེ་བར་གཤེགས་པ་སྲས་དང་བཅས་པ་སྐྱབས་
གསུམ་ཀུན་འདུས་ཀྱི་ངོ་བོར་བཞུགས་པ་ལ། འཁོར་བའི་སྡུག་བསྔལ་ལ་འཇིགས་པ།
སྡུག་བསྔལ་དེ་སྐྱོབ་པའི་ནུས་པ་སྐྱབས་གསུམ་དེ་དག་ལ་ཡོད་པས་དད་པ། རང་དང་འདྲ་
བའི་སེམས་ཅན་ལ་སྙིང་རྗེ་བ་གསུམ་ཀུན་སློང་དྲན་པས། ཡིད་ཁྱེད་ཤེས་ཀྱི་སྒོ་ནས་སྐྱབས་
སུ་འགྲོ་ཞིང་། སྐྱབས་གསུམ་རྣམས་དཔང་པོར་བྱས་པ་ལ་རྒྱལ་སྲས་ཀྱི་སྡོམ་པ་བྱང་ཆུབ་
སེམས་བསྐྱེད་ཚུལ་བཞིན་དུ་ནོད་པར་བྱའོ་སྙམ་པའི་འདིའི་རྗེས་ཟློས་མཛོད། དཀོན་
མཆོག་གསུམ་ལ་བདག་སྐྱབས་མཆི༔ སོགས་ལན་གསུམ་གྱི་རྗེས། སློབ་བུའི་སྙིང་གར་རྡོ་
རྗེ་བཞག་ལ། ཨོཾ་སརྦ་ཡོ་ག་ཙིཏྟ་ཨུཏྲ་ཏ་ཡ་མི༔ སེམས་ཅན་ཐམས་ཅད་ཀྱི་དོན་དུ་རྫོགས་
པའི་སངས་རྒྱས་ཀྱི་གོ་འཕང་ཐོབ་པར་བྱའོ་སྙམ་པ་དེ་ཉིད། ཀུན་རྫོབ་བྱང་ཆུབ་སེམས་ཀྱི་
ངོ་བོ་ཟླ་བའི་དཀྱིལ་འཁོར་ཉ་གང་བ་དེའི་སྟེང་དུ། དོན་དམ་བྱང་ཆུབ་སེམས་ཀྱི་རང་
བཞིན་རྡོ་རྗེ་རྩེ་ལྔ་པ་འོད་ཟེར་ལྔ་ཀུན་ནས་འཕྲོ་བ་དང་བཅས་པ་གཅིག་ཏུ་གྱུར་པ་ཁྱོད་རང་
རྣམས་ཀྱི་སྙིང་གར་བསྒོམ་ལ། ཐམས་ཅད་རྣལ་འབྱོར་གྱི་སེམས་བསྐྱེད་པར་བགྱིའོ། །
ཞེས་པའི་སྒྲ་དོན་ཅན་གྱི་གསང་སྔགས་འདིའི་རྗེས་ཟློས་མཛོད། ཅེས་སྔགས་གོང་མའི་
རྗེས་ཟློས་ལན་གསུམ་བྱར་གཞུག་པས་ཐུན་མོང་མ་ཡིན་པའི་སེམས་བསྐྱེད། དེ་ནས་རྡོ་རྗེ་
ལག་ཏུ་གཏད་ཅིང༌། ཨོཾ་སུ་བ་ཏི། སྔགས་དོན་ཤིན་ཏུ་དགའ་བའི་དམ་ཚིག་དང་ལྡན་པ་
ཁྱེད་ཀྱིས་ཇི་ལྟར་བདེ་བར་བསྒྲུབ་པར་བྱའོ། །ས་མ་ཡ་སྟཱཾ༔ ཧེ་སིདྡྷི་ཡ་ཐ་སུ་ཁཾ༔ ཞེས་
179

གངས་ཅན་རིག་བཅུད་ལས། འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
བརྗོད། རྡོ་རྗེ་སྤྱི་བོར་བཞག་ལ། ཧོ༔ བླ་མ་ཡི་དམ་ཌཱཀྐི་རྣམས༔ ཡེ་ནས་རང་བྱུང་ཁྱེད་ལ་
དམ་ཚིག་ཉམས་༼དཀྱིལ་འཁོར་དུ་ཞུགས་ཀྱང་སྔགས་ལ་མི་དད་ཅིང་དེའི་སྤྱོད་ཡུལ་ལ་སྐྲག་པ་སྐྱེ་བ་
རྫོགས༔
རྣམས་ལ་གསང་བ་གདམས་པའི་དམ་ཚིག་ཁྱད་པར་བ་རྩ་ལྟུང་བདུན་པ་ལ་དམིགས་ཀྱི་བཀར་བའོ། །མཆན།༽ན་དེ་ལ་
བསྒྲིབ༔ དེ་བས་དམ་ཚིག་གཅེས་པར་སྲུངས༔ ཞེས་དང་། བདུད་རྩི་བྱིན་ལ། ཧོཿ འདི་ནི་
དམ་ཚིག་བདུད་རྩིའི་ཆུ༔ བུ་ཁྱོད་ལ་ནི་སྦྱིན་པར་བྱ༔ དམ་བསྲུངས་དངོས་གྲུབ་སྣ་ཚོགས་
༼འདི་རྩ་ལྟུང་ཐམས་ཅད་ཀྱི་དམ་བཞག་ཡིན།མཆན།)ཐོབ༔ ས་མ་ཡ་ཨི་དན་ན་རཀྐན༔ རིགས་ཀྱི་བུ་
འདི་ལྟར་ཞེས་པར་བྱོས་ཤིག ཁྱོང་གསང་སྔགས་བླ་ན་མེད་པའི་དཀྱིལ་འཁོར་ཆེན་པོ་
འདིར་གཞུག་སྟེ་མཆོག་ཏུ་གསང་བའི་རང་བྱུང་གི་ཡེ་ཤེས་བསྐྱེད་པར་བྱ་བ་ལ། དེའི་སྲོག་
ཏུ་གྱུར་པའི་དམ་ཚིག་ཉམས་ན་དངོས་གྲུབ་ཆེན་པོ་ཐོབ་པའི་གོ་སྐབས་མེད་ཅིང་། ཁྱད་
པར་དུ་དམ་ཚིག་བདུད་རྩི་རྡོ་རྗེ་དམྱལ་བའི་ཆུ་བཞག་པ་ལྕེ་ཐོག་ཏུ་བཞག་ཀྱང་འབབ་པ་
སྙིང་དབུས་སུ་འབབ་པ་སྟེ། དེའང་འདི་ལྟར་ཁེ་ཉེན་ཆེན་པོ་གཉིས་སུ་ཡོད་པའི་གལ་ཏེ་
འདས་ཤིང་ཉམས་པར་གྱུར་ན། རཀྴ་ཀྲོདྷ་ཞེས་བྱ་བའི་སྡིག་པ་མགོ་དགུ་པར་གྱུར་ནས་
ཁྱོད་ཀྱི་སྙིང་ཁྲག་འཇིབ་ཅིང་། མཐོང་ཆོས་སུའང་ཚེ་ཐུང་ནད་མང་ལ། ཕྱི་མའི་ཚེ་རྡོ་རྗེ་
དམྱལ་བར་
་་༼མ་ཉམས་ན་རྗེས་སུ་འཛིན་པའི་ཆ་ནས་བདུད་རྩི་དང་ཉམས་ན་ཚར་གཅོད་པའི་ཆ་ནས་རྡོ་རྗེ་ཤིན་ཏུ་བརྒལ་
བར་དཀའ་བས་དམྱལ་བའི་ཆུ་ཞེས་སྒྲ་བཤད་བཞག་པའོ། །༽བསྲེག་པར་བྱེད་དོ། །
དམ་ཚིག་བསྲུངས་ན་ཡེ་ཤེས་སེམས་དཔར་གྱུར་ནས་རྟག་པ་རྒྱུན་དུ་བྱིན་གྱིས་རློབ་
ཅིང་འདི་ཕྱིའི་ཕན་བདེ་མ་ལུས་པའི་འབྱུང་གནས་ཆེན་པོར་འགྱུར་བ་སྟེ། དེ་བས་ན་བླང་
དོར་སྲོག་ལ་བབ་ཀྱང་འབད་པར་རིགས་སོ། །ཞེས་གདམས། དེ་ནས་ཁྱད་པར་གྱི་སྡོམ་པ་
འབོག་པ་ནི། འོ་ཤེས་པར་གྱིས་ཤིག འདི་ལྟར་དབང་བསྐུར་བ་དེའི་ཐོབ་བྱ་དཀྱིལ་འཁོར་
གྱི་བྱ་བ་བྱས་པ་བརྟེན་ནས་ཐོབ་ནའང་། དབང་འཛིན་པ་དེ་དམ་ཚིག་དང་སྡོམ་པ་ཁོ་ན་ལ་
བརྟེན་ནས་འཛིན་པ་ཡིན་པས་སྨིན་བྱེད་ཀྱི་སྡོམ་ལྡན་དུ་བསྒྲུབ་པ་གལ་ཆེ་སྟེ། རྩེ་མོ་ལས།
180

པོད་བཞི་པ་བསྟོད་པ་དང་ཆབ་ཤོག་ཟིན་བྲིས་དབང་སོགས་ཀྱི་སྐོར།
སྡོམ་པ་གསུམ་ལ་བཀོད་ནས་ནི། །དེ་ནས་དཀྱིལ་འཁོར་བསྟན་པར་བྱ། །ཞེས་གསུངས་ལ།
དེའི་སྔོན་དུ་འགྲོ་བ་ལ་ཁྱད་པར་ཅན་གྱི་ཚོགས་བསགས་དགོས་པའི་གནད་ཐམས་ཅད་
ཡན་ལག་བཅུ་པར་འདུ་བ་ཡིན་པས་མདུན་མཁར་རྒྱལ་བ་སྲས་དང་བཅས་པ་ཉི་ཟེར་གྱི་
རྡུལ་ཕྲན་བཞིན་དུ་བྱོན་པར་མོས་ནས་སྦྱང་གཞི་དང་སྦྱོང་བྱེད་ཀྱི་དོན་ཡིད་ལ་དྲན་པའི་ངང་
ནས་འདིའི་རྗེས་ཟློས་མཛོད། ཧཱྃ༔ རྣམ་དག་མཉམ་པའི་ངང་ཉིད་ལས༔ བླ་མ་རྩ་གསུམ་
ལྷ་ཚོགས་གཤེགས༔ པདྨ་ཉི་ཟླའི་གདན་ལ་བཞུགས༔ ཕྱག་འཚལ་མཆོད་འབུལ་སྡིག་པ་
བཤགས༔ དགེ་ལ་ཡི་རང་ཆོས་འཁོར་བསྐུལ༔ བཞུགས་གསོལ་འདེབས་སོ་དགེ་རྩ་བསྔོ༔
ཡང་དག་རྡོ་རྗེ་འཆང་ཐོབ་ཤོག༔ དེ་ལྟར་བསགས་སྦྱངས་སྔོན་དུ་སོང་ནས་ཚོགས་ཞིང་
རྣམས་དཔང་པོར་བྱས་ལ་ཕྱིའི་སོ་སོར་ཐར་པ་ནས་བཟུང་སྟེ་གསང་བ་རིག་པ་འཛིན་པའི་
བར་གྱི་སྡོམ་པ་རྣམ་པ་གསུམ། སྡོམ་པ་དེ་དག་གིས་མཚམས་དང་རྣམ་པར་དབྱེ་བ་ཡང་
བདེ་བར་གཤེགས་པའི་གསུང་རབ་ཀྱི་དགོངས་དོན་འཛམ་བུ་གླིང་གི་རྒྱན་དྲུག་མཆོག་
གཉིས་དང༌། ཤིང་རྟ་ཆེན་པོ་ཀློང་ཆེན་པས་ཇི་ལྟར་བཀྲལ་བ་བཞིན་ལས་དེ་དག་གི་སྙིང་པོ་
མདོར་ཧྲིལ་གྱིས་བསྡུ་ན། སྡིག་པ་ཅི་ཡང་མི་བྱ་ཞིང་། །དགེ་བ་ཕུན་སུམ་ཚོགས་པར་སྤྱད།
རང་གི་སེམས་ནི་ཡོངས་སུ་གདུལ། །འདི་ནི་སངས་རྒྱས་བསྟན་པ་ཡིན། །ལུས་ཀྱི་སྡོམ་པ་
ལེགས་པ་སྟེ། །ངག་གི་སྡོམ་པ་ལེགས་པ་ཡིན། །ཡིད་ཀྱི་སྡོམ་པ་ལེགས་པ་དེ། །ཐམས་
ཅད་དུ་ནི་སྡོམ་པ་ལེགས། །ཞེས་པ་ལ་ཚང་ཞིང་སྡོམ་པ་དེ་དག་གཞིར་བཞག་པ་ལ་སེམས་
བསྐྱེད་ཀྱི་འཕེན་པའི་བྱེ་བྲག་དང་ལམ་སློང་གི་སྒོ་ནས་དབྱེ་བསལ་དུ་ཕྱེ་བས་ཕྱི་དོན་དང་
སྦས་དོན་ལྟར་སྣང་བའི། རིགས་ལྔའི་སྡོམ་པ་དང་དམ་ཚིག ཡན་ལག་གི་དམ་ཚིག་ལྔ་ཚན་ལྔ།
དེ་དག་ཐམས་ཅད་ཀྱི་རྩ་བ་སྐུ་གསུང་ཐུགས་ཀྱི་དམ་ཚིག་སྟེ། མདོར་ན་སྤྱི་དང་ཁྱད་པར་
ལྷག་པའི་དམ་ཚིག་གསུམ་གྱི་མིང་གིས་བསྡུས་པའི་བསྲུངས་མཚམས་མཐའ་དག་སྲོག་ལ་
བབ་ཀྱང་མི་བཏོང་ངོ་སྙམ་པས་འདིའི་རྗེས་ཟློས་མཛོད། རྩ་གསུམ་རྒྱལ་བ་རབ་འབྱམས་
181

གངས་ཅན་རིག་བཅུད་ལས།
འཕྲེང་པོ་གཏེར་སྟོན་ཤེས་རབ་འོད་ཟེར་གྱི་གསུང་འབུམ།
རྣམས༔ ཡུད་ཙམ་བདག་ལ་རབ་དགོངས་ཤིག༔ བདག་ཉིད་རྡོ་རྗེ་ཆེ་གེ་མོ༔ ༼རང་རང་གི་མིང་
ནས་བརྗོད། མཆན།༽དུས་འདི་ནས་བཟུང་བྱང་ཆུབ་བར༔ ཁྱེད་དང་གཉིས་མེད་སྐྱབས་སུ་མཆི༔
སོ་སོ་ཐར་དང་བྱང་ཆུབ་སེམས༔ རིག་འཛིན་ནང་གི་སྡོམ་པའི་ཚོགས༔ འདི་ནས་བྱང་ཆུབ་
མ་ཐོབ་པར༔ ཡང་དག་ཉིད་དུ་གཟུང་བར་བགྱི༔ གསུམ། ཨེ་མ་ཧོཿ ཁྱད་པར་དུ་ཡང་
རིགས་ལྔ་ཡི༔ དམ་ཚིག་སྡོམ་པ་བདག་གིས་བཟུང༔ འགྲོ་བ་མ་བསྒྲལ་བ་རྣམས་
བསྒྲལ༔༼ཉོན་མོངས་སྤངས་ཀྱང་ཤེས་སྒྲིབ་ལས་མ་བསྒྲལ་བ་ཉན་རང་དགྲ་བཅོམ་པ་སོགས།མཆན།༽མ་གྲོལ་བ་
རྣམས་དགྲོལ་བར་བགྱི༔༼སྒྲིབ་གཉིས་ཀྱི་འཆིང་བ་ལས་ཤིན་ཏུ་མ་གྲོལ་བའི་ཚངས་པ་སོགས་སོ་སྐྱེ་ནས་སློབ་པ་
འཕགས་པའི་བར། མཆན།༽དབུགས་མ་ཕྱིན་རྣམས་དབུགས་དབྱུང་ཞིང་༔༼དམྱལ་བ་སོགས་སྡུག་བསྔལ་
ཀྱི་གདུང་བས་བདེ་བར་དབུགས་མ་ཕྱིན་པ། མཆན།༽སེམས་ཅན་མྱ་ངན་འདས་ལ་འགོད༔༼མདོར་ན་སེམས་
ཅན་ཐམས་ཅད་མི་གནས་པའི་མྱ་འདས་ལ་འགོད་པ་སོགས་རིགས་ལྔའི་དམ་ཚིག་དོན་བསྡུས་པ་ཡིན། མཆན།༽ཕྱག་རྒྱ་
༼ཡན་ལག་གི་དམ་ཚིག་ཆོས་རྒྱ། ལས་རྒྱ། དམ་རྒྱ། ཕྱག་རྒྱ་ཆེན་པོ་སྟེ་བཞི་ལས། འདིར་དངོས་བསྟན་ཕྱག་གི་འདུ་བྱེད་པའི་
ཕྱག་རྒྱ་དང༌། རྡོར་དྲིལ་ལ་སོགས་ཏེ་ལྷའི་སྐུ་གསུང་ཐུགས་མཚན་གྱི་རིགས། བཞོན་པ་སྟེ་ལྷ་དང་བླ་མའི་ཆིབས་དང་། སྟན་
ལ་སོགས་པར་འགོམ་ཡུག་སྤང་བ་དང༌། དངོས་ངསྟན་གཉིས་དང་། གསང་བ་གནོད་སྦྱིན་ཏེ་སྟོན་པའི་དམ་ཚིག་ལ་གནས་
པའི་བསྟན་པ་སྐྱོང་བའི་ཚོགས་ལ་བརྙས་པར་མི་བྱ་ཞིང་ཐུགས་དམ་སྐོང་བ་དང་། བརྟན་གཡོ་མ་ལུས་པ་ལྷ་སྔགས་གཞལ་
ཡས་ཁང་གི་རང་བཞིན་དུ་གདོད་ནས་གྲུབ་པ། བསྐྱེད་རྫོགས་ཟབ་མོ་ལ་རྣལ་དུ་འབྱོར་བས་མཉམ་པར་སྦྱོར་ཞིང༌། རྗེས་
ཐོབ་ཏུ་རྒྱུད་ལས།རྣལ་འབྱོར་དབང་པོས་སྐྱེ་བོ་ནི། །གང་ལའང་བརྙས་པར་མི་བྱ་སྟེ། །ཞེས་པས་འདོམས་ལ། དངོས་གྲུབ་
ཐམས་ཅད་ཀྱི་རྩ་བ་རྡོ་རྗེ་སློབ་དཔོན་དང་། དེའི་རང་བཞིན་དུས་གསུམ་གྱི་སངས་རྒྱས་མ་ལུས་པ་ཡིད་ལ་དྲན་པ་དང་། སྐུ་
བལྟམས་པ་ལ་
པ་ལ་སོགས་ཏེ་མཛད་པ་བཅུ་གཉིས། དེ་དང་རྗེས་སུ་མཐུན་པའི་མཛད་པ་རླབས་པོ་ཆེའི་དུས་མཆོད་མ་ཆག་པ་
སོགས་མདོར་ན་རྒྱལ་བས་བསྒྲགས་པ་ཞེས་ཐ་ཚིག་ཏུ་འདོམས་པའོ། །མཆན།༽ བཞོན་པའི་མི་སྨད་ཅིང༔ ལྷ་
དང་ལྷ་མིན་གསང་བ་པ༔ ལྷ་དང་མཉམ་སྦྱོར་བརྙས་པ་སྤང༔ བླ་མ་སངས་རྒྱས་དྲན་དུས་
མཆོད༔ རྒྱལ་བས་བསྒྲགས་པ་གང་ཡིན་པ༔ དེ་དག་ཐམས་ཅད་བདག་གིས་བཟུང༔ འོ་དེ་
182

པོད་བཞི་པ་བསྟོད་པ་དང་ཆབ་ཤོག་ཟིན་བྲིས་དབང་སོགས་ཀྱི་སྐོར།
ལྟར་བཟུང་བའི་སྡོམ་པ་གསུམ་གྱི་གནས་རྣམས་ཁས་བླངས་པ་ཙམ་གྱིས་ཆོག་པ་བསྲུང་བ་
ལ་མ་འབད་ན་དམྱལ་བ་ལ་སོགས་པའི་གནས་འོག་མར་ལྷུང་བར་མ་ཟད་བཤགས་སྡ